**பூட்டானில் சுற்றுச்சூழல் பிரச்சினைகள்** (ஆங்கிலம் : Environmental issues in Bhutan) பூட்டானில் ஏராளமான சுற்றுச்சூழல் பிரச்சினைகள் உள்ளன. பூட்டானின் மிக முக்கியமான பிரச்சினைகளில் பாரம்பரிய விறகு சேகரிப்பு, பயிர் மற்றும் மந்தை பாதுகாப்பு மற்றும் கழிவுகளை அகற்றுவது ஆகியவை முக்கியமானவையாகும். அத்துடன் பூட்டானின் மக்கள் தொகை மற்றும் பல்லுயிர் பெருக்கத்தை அச்சுறுத்தும் தொழில்துறை மாசுபாடு, வனவிலங்கு பாதுகாப்பு மற்றும் காலநிலை மாற்றம் போன்ற பல நவீன கவலைகள் உள்ளன. நிலம் மற்றும் நீர் பயன்பாடு கிராமப்புற மற்றும் நகர்ப்புற அமைப்புகளில் சுற்றுச்சூழல் அக்கறை கொண்ட விஷயங்களாக மாறிவிட்டன. இந்த பொதுவான சிக்கல்களுக்கு மேலதிகமாக, பூட்டானின் ஒப்பீட்டளவில் நகரமயமாக்கப்பட்ட மற்றும் தொழில்மயமாக்கப்பட்ட பகுதிகளில் நிலப்பரப்பு கிடைக்கும் தன்மை மற்றும் காற்று மற்றும் ஒலி மாசுபாடு போன்றவை அதிகம் காணப்படுகின்றன. பல சந்தர்ப்பங்களில், வறிய நிலையில் இருப்பவர்களும், அரசியல் ரீதியாக குறைந்த பட்ச அதிகாரம் கொண்டவர்களும் இந்தச் சுற்றுச்சூழல் பிரச்சினைகளால் அதிகம் பாதிக்கப்பட்டுள்ளனர்.

2011 ஆம் ஆண்டில், பூட்டான் விரைவான பொருளாதார நடவடிக்கைகளை மேற்கொண்டது. இதனால் நிலம், காற்று மற்றும் நீர் போன்ற இயற்கை வளங்களுக்கு அழுத்தம் ஏற்பட்டது. வளர்ச்சி நடவடிக்கைகள் காரணமாக நகரமயமாக்கம் அதிகரித்தல், தொழில்மயமாக்கல், சுரங்க மற்றும் குவாரி, விவசாயம் மற்றும் திடக்கழிவு மேலாண்மை திட்டங்கள் போன்றவை அதிகரித்தன. நில சீரழிவு, பல்லுயிர் மற்றும் வாழ்விட இழப்பு, அதிக எரிபொருள்-மர நுகர்வு மற்றும் மனித-வனவிலங்கு மோதல்கள் ஆகியவை பூட்டானின் சுற்றுச்சூழல் சவால்களில் சில. இந்த சிக்கல்கள் இருந்தபோதிலும், பூட்டானின் ஒட்டுமொத்த கரியமில வாயு வெளியீடு நடுநிலையாகவும், பசுமை இல்ல வாயுக்களுக்கான மடுக்களாகவும் உள்ளது.

காற்று மாசுபாடு
---------------

2006 ஆம் ஆண்டு முதல், குறிப்பிடத்தக்க காற்று மாசுபாடு, பெரும்பாலும் இந்தியாவின் வெளி மூலங்களால் ஏற்பட்டது என்று கூறப்படுகிறது. இது பூட்டானுக்கு மேலே வளிமண்டலத்தில் பழுப்பு நிறத்தில் வெளிப்படுகிறது. இந்த காற்று மாசுபாட்டின் விளைவாக பயிர் உற்பத்தி குறைந்தது மற்றும் பொது சுகாதாரம் குறித்த கவலைகள் அதிகரித்துள்ளது. பூட்டானின் நான்கு சீமைக்காரை ஆலைகள் உள்நாட்டு காற்று மாசுபாட்டிற்கான மிகவும் பிரபலமான காரணங்களாகக் குறிப்பிடப்பட்டுள்ளன. நான்கில் மூன்று நவீன உமிழ்வு கட்டுப்பாடுகள் இல்லாமல் இயங்குகின்றன. இதிலிருந்து வெளிப்படும் தூசு காரணமாக வாழ்க்கை நிலைமைகள் மோசமாக இருகின்றன.

பருவநிலை மாற்றம்
----------------

பூட்டான் இருபதாம் நூற்றாண்டின் பிற்பகுதியிலிருந்து தற்போதைய மற்றும் உடனடி காலநிலை மாற்றத்தை எதிர்கொண்டு வருகிறது. உறுதியான காலநிலை மாற்றம் பூட்டானின் பல பனிப்பாறைகளின் வெப்பமயமாதல் மற்றும் மந்தநிலை காரணமாக, பனிப்பாறை ஏரிகள் வெடித்து வெள்ளத்தின் அதிர்வெண் மற்றும் தீவிரத்தை அதிகரிக்கிறது. பூட்டான் காலநிலை மாற்றம் காரணமாக விவசாய முறைகளில் மாற்றம் கண்டது. பூட்டானில் விவசாயத்தின் நிலைத்தன்மை குறித்த கவலையைத் தூண்டுகிறது.

### வேளாண்மை

21 ஆம் நூற்றாண்டின் முற்பகுதியில், பூட்டானிய விவசாயிகள் முதன்முதலில் காலநிலை மாற்றத்தின் காரணமாக அதிக வெப்பநிலை விவசாய ஏற்ற இறக்கங்களை எதிர்கொண்டனர். பூட்டானில் பனிப்பாறைகள் பின்வாங்குவதால் நீடித்த பருவங்கள் மற்றும் அரிப்பு அதிகரிக்கிறது. இலையுதிர்காலத்தின் பிற்பகுதியில் ஒரு முதிர்ந்த பயிரை இரட்டை அறுவடை செய்வதை இது தடுக்கிறது. மேலும், இவ்வாறு குறைந்த மகசூல் அடுத்த கோடையில் அதிகரிக்கிறது. இந்த மாற்றங்களால் அண்டை இந்தியப் பிராந்தியங்களில் உள்ள இதே போன்ற திட்ட மகசூல் இழப்பு 10 முதல் 40 சதவிகிதம் வரை ஏற்படுகிறது. இந்த சுற்றுச்சூழல் மாற்றங்களின் விளைவாக சில பூட்டானியர்கள் தங்கள் விவசாய முறைகளில் மாற்றத்தை நாடுகிறார்கள்.

நகர்ப்புற சூழல்கள்
------------------

அதிகரித்த நகரமயமாக்கல், தொழில்மயமாக்கல் மற்றும் பொருளாதார வளர்ச்சி காரணமாக பூட்டான் அதன் நகர்ப்புற சூழல்களில் சவால்களை எதிர்கொள்கிறது. 2011 ஆம் ஆண்டில், பல நகர்ப்புறங்களில் கழிவுகளை அகற்றும் முறைகள் இல்லை. குடியிருப்பாளர்கள் குப்பைகளை எரிக்கவோ, கொட்டவோ அல்லது தூக்கி எறியவோ செய்கின்றனர். 2012 ஆம் ஆண்டில் கழிவுகளை அகற்றுவது என்பது உருவாக்கப்பட்ட கழிவுகளில் 52 சதவீதத்தை அடைந்தது.

### ஒலி மாசு

ஒலிபெருக்கிகள், மற்றும் சத்தமிடும் இயந்திரகளின் வருகையால், பூட்டானிய ஊடகங்களில் ஒலி மாசுபாடு சுற்றுச்சூழல் அக்கறையாக அடையாளம் காணப்பட்டுள்ளது. இதனால் கவனச்சிதறல் முதல் காது கேளாமை வரையிலான எதிர்மறை பிரச்சனைகள் ஏற்படுகிறது.

### நீர் பயன்பாடு

குடியிருப்பாளர்களுக்கும் தொழில்துறையினருக்கும் இடையிலான நீர் பயன்பாட்டிற்கான போட்டி  அத்துடன் வறண்டு போகும் நீர் ஆதாரங்கள், போன்றவை பூட்டானில் வசிப்பவர்கள் எதிர்கொள்ளும் உண்மையான மற்றும் உடனடி சுற்றுச்சூழல் பிரச்சினைகள் ஆகும். கிராமப்புற குடியிருப்புகளில் நீர் பற்றாக்குறை ஒரு பரவலான நிகழ்வாக மாறியுள்ளது. மேலும் உள் மீள்குடியேற்றம் காரணமாக புதிய கிராமங்களை உருவாக்குவதால், பலர் நீர் பற்றாக்குறையையும் எதிர்கொள்கின்றனர். கூடுதலாக, நகரமயமாக்கல் மற்றும் நில உரிமம் மாற்றங்கள் போன்றவை தலைநகர் திம்புவில் நீர் அணுகல் தொடர்பான சிக்கலான விஷயங்களைக் கொண்டுள்ளன.

குறிப்புகள்
-----------

1. 1 2  Pelden, Sonam (2011-09-05). "Report Underlines Climate Threats". Bhutan Observer online. .
2. 1 2  Pelden, Sonam (2011-10-11). "Bhutan to Submit its Climate Issues to UNFCCC in Durban". Bhutan Observer online. .
3. ↑  Pannozzo, Linda (2011-05-02). "'Brown Cloud' Penetrates Bhutan". Bhutan Observer online. .
4. ↑  Gurung, Eshori (2008-07-04). "Cement Plants and Its Pollution". Bhutan Observer online. .
5. ↑  Wangchuk, Sangay (2008-05-16). "Cement Plant Emission Plagues Villagers". Bhutan Observer online. .
6. ↑  Penjore, Ugyen (2011-11-19). "Agriculture Will Bear the Brunt". Kuensel online. .
7. ↑  Namgyal, Gyembo (2011-11-19). "Adding (Waste) to Fire". Pemagatshel: Bhutan Observer online. .
8. ↑  Pem, Tandin (2011-08-08). "Waste Still Mounting in Duksum Town". Trashiyangtse District: Bhutan Observer online. .
9. ↑  Waste Atlas(2012) Country Data: BHUTAN
10. ↑  "Rituals and Noise Pollution". Bhutan Observer online. 2011-08-05. .
11. ↑  Rinchen, Kesang (2010-05-12). "Noise Pollution Causes Deafness". Bhutan Observer online. .
12. ↑  Wangchuck, Sangay (2008-12-05). "Industrialisation in Pasakha – a Foil to GNH". Bhutan Observer online. .
13. ↑  Gyelmo, Dawa (2011-05-18). "Damphu Town's Yearlong Scarcity". Kuensel online. .
14. ↑  Tshering, Dechen (2011-02-17). "Lack of Water a Burning Issue". Mongar District: Kuensel online. .
15. ↑  Dema, Tashi (2010-01-13). "Water Shortage Hits Tsirangtoe". Kuensel online. .
16. ↑  Dema, Tashi (2009-12-21). "Water Scarcity at Sarpang Resettlements". Kuensel online. .
17. ↑  Penjore, Ugyen (2010-07-26). "Work in Progress Review". Kuensel online. .